smcproject/ml-wiki-sentences huggingface dataset:
അണുബോംബിന്റെ ഉപയോഗം സംബന്ധിച്ച ആദ്യ സൂചന മെയ് 31 -നു പാകിസ്താനി വിദേശകാര്യ സെക്രട്ടറി ഷംഷാദ് അഹ്മദ് നടത്തിയ- യുദ്ധത്തിന്റെ വ്യാപ്തി വർദ്ധിച്ചാൽ ആയുധപ്പുരയിലെ “ഏത് ആയുധവും” ഉപയോഗിക്കും എന്ന പ്രസ്താവനയിലായിരുന്നു ഉണ്ടായിരുന്നത്.
“ആയുധങ്ങൾ നിർമ്മിക്കുന്നത് ഉപയോഗിക്കാനല്ലെങ്കിൽ അർത്ഥമില്ല” എന്ന പാകിസ്താൻ സെനറ്റ് നേതാവിന്റെ പ്രസ്താവനയും ഇതുമായി പലരും കൂട്ടിവായിച്ചു.
പാകിസ്താൻ പട്ടാളം യുദ്ധമുന്നണിയിലേക്ക് ആണവപോർമുനകൾ നീക്കുന്നുവെന്ന വാർത്ത അമേരിക്ക രഹസ്യാന്വേഷണ ഏജൻസികൾ വഴി അറിഞ്ഞത് യുദ്ധരംഗം വഷളാകുന്നുവെന്ന ധാരണ പരത്തി.
ബിൽ ക്ലിന്റൺ നവാസ് ഷെരീഫിനെ നിരുത്സാഹപ്പെടുത്തുകയും രാഷ്ട്രീയാബദ്ധങ്ങൾ ചെയ്യരുതെന്നാവശ്യപ്പെടുകയും അതിനു വൻ‌വില കൊടുക്കേണ്ടി വരുമെന്നു ഭീഷണിപ്പെടുത്തുകയും ചെയ്തു.
ഒരു വൈറ്റ്‌ഹൌസ് ഉദ്യോഗസ്ഥനെ ഉദ്ധരിച്ചാൽ ഷരീഫ് ശരിക്കും ഈ വാർത്തയിൽ അത്ഭുതപ്പെട്ടു പോവുകയും ഇന്ത്യയും ഇതു തന്നെയാവും ചെയ്യുന്നത് എന്നു പ്രതികരിക്കുകയും ചെയ്തത്രേ.
പിന്നീട് മെയ് 2000-ഓടു കൂടി പ്രസിദ്ധീകരിച്ച ഒരു ലേഖനം ഷരീഫിന്റെ നിരീക്ഷണം സത്യമായിരുന്നുവെന്നു ശരിവച്ചു, അതിൽ ഇന്ത്യയും ആണവ പോർമുന ഘടിപ്പിച്ച അഞ്ച് ബാലിസ്റ്റിക് മിസൈലുകൾ തയ്യാറാക്കിയിരുന്നുവെന്നു കണ്ടെത്തിയിരുന്നു.
പട്ടാള നിയന്ത്രണത്തിലുള്ള ഒരു പദ്ധതിയുടെ നാശം, നയതന്ത്രപരമായ ഒറ്റപ്പെടലും, വൻ ആണവയുദ്ധത്തെക്കുറിച്ചുള്ള ആപച്ഛങ്കയും നിമിത്തം ഷരീഫ് പാകിസ്താനി കരസേനയോടു കാർഗിൽ കുന്നുകളിൽ നിന്നു പിന്മാറാൻ ആവശ്യപ്പെട്ടു.
സമൂലനശീകരണായുധങ്ങളെ കുറിച്ചുള്ള ഭീതിയിൽ രാസായുധങ്ങളും ജൈവായുധങ്ങൾ വരേയും ഉൾപ്പെട്ടിരുന്നു.
ഇന്ത്യ രാസായുധങ്ങളും നാപാം പോലെ പൊള്ളലേൽപ്പിക്കുന്ന ആയുധങ്ങളും കാശ്മീരി പോരാളികൾക്കു മേൽ ഉപയോഗിക്കുന്നുണ്ടെന്ന് പാകിസ്താൻ ആരോപിച്ചിരുന്നു.
പ്രതിക്രിയയായി ഇന്ത്യ, പിടിച്ചെടുത്ത ഗ്യാസ് മാസ്കുകളും മറ്റായുധങ്ങളും പ്രദർശിപ്പിച്ച് പാകിസ്താൻ സമ്പ്രദായവിരുദ്ധങ്ങളായ യുദ്ധരീതികൾക്ക് തയ്യാറെടുക്കുകയായിരുന്നു എന്നാരോപിച്ചു.
അതേസമയം തന്നെ ഒരു കാശ്മീരി തീവ്രവാദി സംഘടന തങ്ങളുടെ കൈവശം രാസായുധങ്ങൾ ഉണ്ടെന്നാരോപിച്ചെങ്കിലും പിന്നീട് ഇതൊരു കപട അവകാശവാദമാണെന്നു തെളിഞ്ഞു.
പാകിസ്താന്റെ ഗ്യാസ് മാസ്കുകൾ ഇന്ത്യൻ പക്ഷത്തുനിന്നുണ്ടായേക്കാവുന്ന ആക്രമണത്തെ നേരിടാനായിരുന്നുവെന്നാണ് പൊതുവേ കരുതുന്നത്.
ഇന്ത്യ രാസായുധം ഉപയോഗിക്കുന്നുവെന്ന പാകിസ്താന്റെ ആരോപണം തെളിയിക്കാൻ പാകിസ്താനോ, യു.എസിനോ, ഒ.പി.സി.ഡബ്ല്യു.വിനോ കഴിഞ്ഞുമില്ല.
അനന്തരഫലങ്ങൾ ഇന്ത്യയിൽ കാർഗിൽ യുദ്ധസ്മാരകം
യുദ്ധാനന്തരം ഇന്ത്യൻ ഓഹരി വിപണി 1,500 പോയിന്റുകൾ ആണ് കയറിയത്.
അടുത്ത ദേശീയ ബജറ്റിൽ ഇന്ത്യ സൈനികാവശ്യങ്ങൾക്കായി തുകയിൽ വൻ‌ ഉയർച്ച വരുത്തി.
യുദ്ധത്തിന്റെ ഒടുക്കം മുതൽ ഫെബ്രുവരി 2000 വരെ ഇന്ത്യൻ സമ്പദ്‌വ്യവസ്ഥ കുതിച്ചുയരുകയായിരുന്നു.
ജനങ്ങളുടെ ദേശസ്നേഹം പെട്ടെന്ന് കുതിച്ചുയർന്നു.
ഇന്ത്യക്കാർ സംശയാസ്പദമായ സാഹചര്യത്തിൽ പൈലറ്റ് അജയ് അഹൂജ മരിച്ചതിൽ സംശയാലുക്കളുമായിരുന്നു.
ഇന്ത്യൻ പക്ഷം അജയ് അഹൂജ കൊല്ലപ്പെട്ടതാണെന്നും പാകിസ്താനി ട്രൂപ്പുകൾ മൃതദേഹത്തെ വരെ അപമാനിച്ചെന്നും ആരോപിച്ചു.
കണക്കു കൂട്ടിയതിലും കൂടുതൽ മരണങ്ങൾ ഉണ്ടായി, അവരിൽ വളരെ വലിയ ഒരു സംഖ്യ പുതിയ കമ്മീഷൻഡ് ഓഫീസേഴ്സ് ആയിരുന്നു.
ഒരു മാസത്തിനു ശേഷം പാകിസ്താൻ നാവികസേനയുടെ ഒരു വിമാനം ഇന്ത്യ വെടിവെച്ചിട്ടത് വീണ്ടും സംഘർഷത്തിലേക്ക് നയിക്കും എന്നും ചെറിയ ഭീതി ഉയർത്തി.
യുദ്ധത്തിനു ശേഷം ഇന്ത്യൻ ഭരണകൂടം പാകിസ്താനുമായുള്ള എല്ലാ ബന്ധങ്ങളും വിച്ഛേദിച്ചു.
ഇന്ത്യ പ്രതിരോധ ബജറ്റ് കുത്തനെ ഉയർത്തി.
ഈ സന്ദർഭത്തിൽ, പ്രതിരോധ ഇടപാട് കുംഭകോണം, ശവപ്പെട്ടി കുംഭകോണം ചില അപവാദങ്ങളും ഉയർന്നു വന്നു.
റോ പോലുള്ള ഇന്ത്യയുടെ രഹസ്യാന്വേഷണ സംഘടനകൾക്കെതിരേയും കടുത്ത വിമർശനമുയർന്നു, നുഴഞ്ഞുകയറ്റം മുൻ‌കൂട്ടി അറിഞ്ഞില്ലെന്നും യുദ്ധാരംഭത്തിൽ തന്നെ നുഴഞ്ഞുകയറ്റക്കാരുടെ എണ്ണം കണ്ടെത്താനായില്ല എന്നതുമായിരുന്നു പ്രധാന ആരോപണങ്ങൾ.
സായുധപട്ടാളം സ്വയം നടത്തി, പിന്നീട് ഒരു ആനുകാലികപ്രസിദ്ധീകരണത്തിൽ പ്രസിദ്ധീകരിച്ച ഒരു പഠനത്തിൽ മറ്റനേകം വീഴ്ചകളെ കുറിച്ച് പരാമർശിച്ചിരുന്നു, “പരസ്പരസ്നേഹമില്ലായ്മ”, “യുദ്ധത്തിനായി തയ്യാറെടുപ്പില്ലായ്ക” എന്നിവയാണവയിൽ പ്രധാനം.
പോരാളികളിൽ ഉന്നതോദ്യോഗസ്ഥർക്ക് നിയന്ത്രണമില്ലായ്ക, ബോഫോഴ്സ് പോലുള്ള വലിയ തോക്കുകളുടെ അഭാവം മുതലായവയും അതിൽ പരാമർശിച്ചിരുന്നു.
2010-ൽ മഹാരാഷ്ട്ര മുഖ്യമന്ത്രിയായ അശോക് ചവാൻ കാർഗിൽ യുദ്ധത്തിൽ പങ്കെടുത്ത സേനാനികൾക്കും അവരുടെ ബന്ധുക്കൾക്കുമായി ആണെന്ന് അവകാശപ്പെട്ട് നിർമ്മിച്ച ആദർശ് ഫ്ലാറ്റ് സമുച്ചയത്തിലെ ഫ്ലാറ്റുകൾ പേരിനു മാത്രമേ കാർഗിൽ പോരാളികൾക്കും നൽകിയുള്ളെന്ന കാരണത്താൽ വൻ വിവാദം പൊട്ടിപ്പുറപ്പെട്ടു
കാർഗിൽ വിജയത്തെ തുടർന്ന് ലോകസഭയിലേക്ക് നടന്ന പതിമൂന്നാം തിരഞ്ഞെടുപ്പിൽ എൻ.ഡി.എ. വിജയം സുനിശ്ചിതമാക്കിയിരുന്നു.
1999 ഒക്ടോബറിൽ ആകെയുള്ള 505 സ്ഥാനങ്ങളിൽ 303-ഉം കൈയ്യിലാക്കി എൻ.ഡി.എ വിജയിച്ചു.
യു.എസിനു പാകിസ്താനുമായുണ്ടായ നീരസവും യുദ്ധത്തിന്റെ വ്യാപ്തി വർദ്ധിക്കാതിരിക്കാൻ ഇന്ത്യ സ്വീകരിച്ച നയങ്ങളും നയതന്ത്രബന്ധങ്ങളിൽ ഇന്ത്യയും അമേരിക്കയും തമ്മിലുള്ള ബന്ധങ്ങൾക്ക് പുത്തനുണർവേകി.
9/11 ആക്രമണം ഈ ബന്ധങ്ങളെ ഒന്നുകൂടി ഉറപ്പിച്ചു.
പ്രതിരോധ ഉപകരണങ്ങളും, വിദൂരനിയന്ത്രിത വ്യോമ വാഹനങ്ങളും , ലേസർ നിയന്ത്രിത ബോംബുകളും, ഉപഗ്രഹ ചിത്രങ്ങളും നൽകുന്നവർ എന്ന നിലയിൽ ഇസ്രായേലും ഇന്ത്യയും തമ്മിലുള്ള ബന്ധവും ശക്തിപ്പെട്ടു.
അന്താരാഷ്ട്ര സമൂഹത്തിൽ ഒറ്റപ്പെടുമെന്ന സാധ്യത നിമിത്തം പാകിസ്താൻ സമ്പദ് വ്യവസ്ഥ തകർന്നു.
ആദ്യ നേട്ടങ്ങൾക്കു ശേഷം നോർത്തേൺ ലൈറ്റ് ഇൻഫന്റ്രിയുടെ നാശം ആരംഭിച്ചപ്പോൾ, ഭരണകൂടം സൈനികരുടെ മൃതദേഹങ്ങൾ തിരിച്ചറിയാൻ പോലും വിസമ്മതിച്ചപ്പോൾ സൈനികരുടെ ആത്മവീര്യം കൂപ്പുകുത്തി.
ഷെരീഫ് പിന്നീട് 4,000 പാകിസ്താനി പട്ടാളക്കാർ നഷ്ടപ്പെട്ടിട്ടുണ്ടെന്നു സമ്മതിച്ചു.
കാർഗിലിനെ സംബന്ധിച്ച് മുഷാറഫ് നടത്തിയിട്ടുള്ള അപൂർവ്വ പരാമർശങ്ങളൊന്നിൽ “മുൻ നേതാവു തന്നെ സ്വന്തം സേനയെ ഇടിച്ചു കാട്ടുന്നത് എന്നെ വേദനിപ്പിക്കുന്നു” എന്നാണ് ഷെരീഫിന്റെ പരാമർശത്തെ കുറിച്ച് പറഞ്ഞത്, ഇന്ത്യൻ മരണങ്ങളുടെ എണ്ണം പാകിസ്താന്റേതിനേക്കാളും കൂടുതലാണെന്നു അദ്ദേഹം കൂട്ടിച്ചേർത്തു.
പാകിസ്താൻ പട്ടാളം യുദ്ധശേഷം അവരുടെ സൈനികരുടെ സാന്നിദ്ധ്യം യുദ്ധത്തിൽ ഉണ്ടായിരുന്നുവെന്ന് ഔദ്യോഗികമായി സമ്മതിച്ചിരുന്നില്ല, എന്നാൽ 2010-ൽ പട്ടാളം ഈ നിലപാടിൽ നിന്ന് മാറുകയും അവരുടെ വെബ്സൈറ്റിൽ യുദ്ധത്തിൽ കൊല്ലപ്പെട്ട 453 സൈനികരുടെ പേരുകൾ നൽകുകയും ചെയ്തു.
പാകിസ്താനിലെ പലരും ഇന്ത്യൻ പട്ടാളത്തിനു മേൽ ഒരു വിജയം പ്രതീക്ഷിച്ചിരുന്നെങ്കിലും സംഭവഗതിയിൽ ഹൃദയം തകർന്ന് പിന്മാറലിനെ ചോദ്യം ചെയ്തു.
പട്ടാളമേധാവിത്തം പിന്മാറലിൽ സംതൃപ്തരല്ലായിരുന്നു.
കൂടാതെ ഷെരീഫ് കാർഗിൽ ആക്രമണത്തിന്റെ ഉത്തരവാദിത്തം പൂർണ്ണമായി കരസേനാ മേധാവി മുഷാറഫിന്റെ ചുമലിൽ വെച്ചുകൊടുക്കുകയും ചെയ്തതോടെ ഇരുവരും തമ്മിൽ ഒരു അകൽച്ചയുണ്ടായി.
1999 ഒക്ടോബർ 12 -നു മുഷാറഫ് രക്തരഹിതമായ പട്ടാളവിപ്ലവത്തിലൂടെ നവാസ് ഷെരീഫിനെ പുറത്താക്കി അധികാരം കൈയടക്കുകയുണ്ടായി.
പ്രതിപക്ഷ നേതാവും മുൻപ്രധാനമന്ത്രിയുമായ ബേനസീർ ഭൂട്ടോ കാർഗിൽ യുദ്ധത്തെ “പാകിസ്താന്റെ ഏറ്റവും വലിയ വിഡ്ഢിത്തം” എന്നാണ് വിളിച്ചത്.
പല മുൻ പട്ടാള, ഐ.എസ്.ഐ ഉദ്യോഗസ്ഥരും “കാർഗിൽ യാതൊരു മെച്ചവും ഉണ്ടാക്കിയില്ല“ എന്ന പക്ഷക്കാരായിരുന്നു.
അനേകം ജീവനുകളുടെ നഷ്ടത്തിന്റേയും അന്താരാഷ്ട്ര സമൂഹത്തിന്റെ കുറ്റപ്പെടുത്തലിന്റേയും പശ്ചാത്തലത്തിൽ പാകിസ്താനി മാദ്ധ്യമങ്ങളും പദ്ധതിയേയും പിന്മാറലിനേയും അതി നിശിതമായി വിമർശിച്ചു.
പലഭാഗത്തുനിന്നും അന്വേഷണത്തിനു സമ്മർദ്ദമുണ്ടായെങ്കിലും പോരാട്ടം ആരംഭിക്കാനുള്ള കാരണത്തെ കുറിച്ച് ഒരു അന്വേഷണം ഉണ്ടായില്ല.
എങ്കിലും പാകിസ്താനി രാഷ്ട്രീയ കക്ഷിയായ പി.എം.എൽ(എൻ) പുറത്തിറക്കിയ ധവള പത്രം -നവാസ് ഷെരീഫ് ഒരു അന്വേഷണ കമ്മറ്റിയെ നിയോഗിച്ചെന്നും അവർ ജനറൽ പർവേസ് മുഷാറഫിനെ കോർട്ട് മാർഷൽ ചെയ്യാൻ ശുപാർശ ചെയ്തുവെന്നും പറയുന്നു.
ഭരണം പിടിച്ചെടുത്ത ശേഷം അത് മുഷാറഫ് സ്വയം രക്ഷിക്കാനായി മോഷ്ടിച്ചുമാറ്റിയെന്നും അവർ ആരോപിക്കുന്നു.
അതിൽ തന്നെ ഇന്ത്യക്ക് പദ്ധതിയെ കുറിച്ച് 11 മാസം മുമ്പുതന്നെ അറിയാമായിരുന്നുവെന്നും, സൈനിക, സാമ്പത്തിക, നയതന്ത്ര മേഖലകളിലെ പരിപൂർണ്ണ വിജയത്തിനായി കാത്തിരിക്കുകയായിരുന്നുവെന്നും പ്രസ്താവിച്ചിരിക്കുന്നു.
കാശ്മീർ പ്രശ്നത്തെ അന്താരാഷ്ട്ര തലത്തിൽ കാർഗിൽ പോരാട്ടം പ്രശസ്തമാക്കിയെങ്കിലും(അത് പാകിസ്താന്റെ ഒരു ലക്ഷ്യമായിരുന്നു) പാകിസ്താന്റെ വിശ്വാസ്യതയെ അത് ചോദ്യം ചെയ്തു, ഒരു സന്ധി സംഭാഷണത്തിനു തൊട്ടു പിറകേയായിരുന്നു നുഴഞ്ഞുകയറ്റം എന്നതു തന്നെ കാരണം.
നിയന്ത്രണ രേഖയുടെ പ്രാധാന്യവും അന്താരാഷ്ട്ര ശ്രദ്ധയിൽ പെട്ടു.
യുദ്ധാനന്തരം കരസേനയിൽ ചെറിയ ചില മാറ്റങ്ങൾ ഉണ്ടായി.
നോർത്തേൺ ലൈറ്റ് ഇൻഫന്റ്രി നടത്തിയ സേവനങ്ങൾ മുൻ നിർത്തി അർദ്ധ സൈനിക വിഭാഗമായിരുന്ന അവരെ പൂർണ്ണ സൈനിക വിഭാഗമാക്കി.
തന്ത്രപരമായി അത്ര ബുദ്ധിപരമല്ലാത്ത ഒരു പദ്ധതി, കുറഞ്ഞ ഗൃഹപാഠം, രാഷ്ട്രീയ-നയതന്ത്ര സമ്മർദ്ദങ്ങളെ അളക്കാനുള്ള ശേഷിക്കുറവ് വിവരങ്ങളുടെ ഏകോപനമില്ലായ്മ എന്നിവയെ യുദ്ധം കാട്ടിക്കൊടുത്തു.
കലകളിൽ
ഇന്ത്യൻ ചലച്ചിത്ര രംഗത്ത് ഒട്ടനവധി സിനിമകൾ കാർഗിൽ പോരാട്ടത്തെ ആധാരമാക്കി പുറത്തിറങ്ങി എൽ.ഒ.സി:കാർഗിൽ(2003), നാലുമണിക്കൂറിലധികം ഉള്ള ഈ ഹിന്ദി ചലച്ചിത്രം കാർഗിൽ സംഭവ പരമ്പരകളെ വരച്ചു കാട്ടുന്നു.
ലക്ഷ്യ(2004), പരം വീര ചക്ര ലഭിച്ച ക്യാപ്റ്റൻ വിക്രം ബത്രയുടെ ജീവിതത്തെ അടിസ്ഥാനമാക്കി എടുത്ത ചിത്രം.
ചലച്ചിത്ര നിരൂപകർ യഥാതഥ ചിത്രീകരണരീതിയെ ഏറെ പ്രശംസിച്ചു.
പാകിസ്താനിൽ നിന്നും ചിത്രത്തിനു നല്ലപ്രതികരണമാണുണ്ടായത്.
ധൂപ്(2003), അശ്വിനി ചൌധരി സംവിധാനം ചെയ്ത ഈ ചിത്രത്തിൽ മരണാനന്തരം മഹാ വീര ചക്ര ലഭിച്ച അനൂജ് നയ്യാരുടെ മാതാപിതാക്കളുടെ ജീവിതം ചിത്രീകരിച്ചിരിക്കുന്നു.
മിഷൻ ഫതേഹ്-സഹാറാ ചാനലിൽ പ്രക്ഷേപണം ചെയ്ത പരമ്പര ഫിഫ്റ്റി ഡേ വാർ: യുദ്ധത്തിന്റെ നാടകീയ പുനരാവിഷ്കാരം.
യഥാർത്ഥ വിമാനവും സ്ഫോടനങ്ങളുമെല്ലാം ഉപയോഗിക്കുന്നു.
ഹിന്ദിക്കു പുറമേ മറ്റു പ്രാദേശിക ഭാഷകളിലും കാശ്മീർ പ്രശ്നവും, കാർഗിലുമായും ബന്ധപ്പെട്ടുള്ള അനേകം ചിത്രങ്ങൾ ഇറങ്ങി.
മലയാളത്തിൽ ഇത്തരത്തിലറങ്ങിയ ചിത്രമാണ്‌ കുരുക്ഷേത്ര .
കുറിപ്പ് (൧) : പോരാട്ടത്തിന്റെ പേര്: പോരാട്ടത്തിനു പലരും പല പേരുകളും വിളിച്ചിരുന്നു.
എന്നാൽ യുദ്ധത്തിനിടയിൽ ഇന്ത്യ “യുദ്ധം” എന്ന് പറഞ്ഞിരുന്നില്ല, പകരം “യുദ്ധ സമാന സാഹചര്യം” എന്നൊക്കെ വിളിച്ചു.
കാർഗിൽ പോരാട്ടം, കാർഗിൽ സംഭവം, ഓപറേഷൻ വിജയ് , മുതലായ പേരുകളും ഉപയോഗിച്ചു.
യുദ്ധാവസാനം ആയപ്പോഴേക്കും ഇന്ത്യൻ ഭരണകൂടം പോരാട്ടത്തെ കാർഗിൽ യുദ്ധം എന്നു തുടർച്ചയായി വിളിച്ചെങ്കിലും ‘യുദ്ധ‘ത്തിനു സ്ഥിരീകരണമുണ്ടായില്ല.
മൂന്നാം കാശ്മീർ യുദ്ധം എന്നൊക്കെ മറ്റു പേരുകളും ഉണ്ടായിരുന്നെങ്കിലും വലിയ പ്രചാരം ലഭിച്ചില്ല, നുഴഞ്ഞുകയറ്റത്തിനു പാകിസ്താൻ ഇട്ട രഹസ്യനാമമായിരുന്നു “ ഓപറേഷൻ ബാദ്‌ർ “.
പാകിസ്താൻ കരസേന പോരാട്ടത്തിന് ഇട്ടിരുന്ന പേര് ദൃഢനിശ്ചയത്തിന്റെ പർവ്വതം (Operation Koh-e-Paima അഥവാ Mountain of Resolve) എന്നായിരുന്നുവെന്ന് 2010-ൽ വെളിപ്പെട്ടു .
കുറിപ്പ് (൨) : സിംലാ കരാർ ഇംഗ്ലീഷ് വിക്കിസോഴ്സിൽ അവലംബം ↑ ഭാരതസർക്കാരിന്റെ ഔദ്യോഗിക സൈറ്റിലെ കണക്കുകൾ , ഇന്ത്യയുടെ പാർലമെന്റിൽ വച്ച സംസ്ഥാനം തിരിച്ചുള്ള കണക്ക് Archived 2008-12-02 at the Wayback Machine .
↑ ↑ ഓപ്പറേഷൻ വിജയിൽ പങ്കെടുത്ത എല്ലാവരുടേയും പങ്കിനെ കുറിച്ചുള്ള വിവരം Archived 2007-12-22 at the Wayback Machine .
ഇന്ത്യൻ കരസേനയുടെ വെബ്സൈറ്റിൽ നിന്നും.
↑ 1 2 മുഷാറഫ് തന്റെ പുസ്തകത്തിൽ പറഞ്ഞിരിക്കുന്ന കണക്കുകൾ ഇൻഡ്യൻ എക്സ്പ്രസ് വാർത്ത ↑ 1 2 3 1 2 1 2 ↑ Tribune Report on Pakistani POWs ↑ http://www.infopak.gov.pk/news/pidnews/pidnews2004/pid_aug05_2004.htm Archived 2005-02-26 at the Wayback Machine .
http://www.infopak.gov.pk/public/govt/reports/CE_interview.htm Archived 2005-03-21 at the Wayback Machine .
↑ https://archive.today/20120629144634/www.dailytimes.com.pk/default.asp?page=story_26-7-2002_pg4_12 http://www.stanford.edu/group/sjir/3.1.06_kapur-narang.html Archived 2012-01-18 at the Wayback Machine .
http://www.ipcs.org/ipcs/displayReview.jsp?kValue=102 ↑ Hassan Abbas (2004).
Pakistan's Drift Into Extremism: Allah, the Army, and America's War on Terror.
M.E. Sharpe.
ISBN 0-7656-1497-9 ↑ https://archive.today/20120723125533/www.dailytimes.com.pk/default.asp?page=story_2-7-2003_pg7_19 ↑ http://in.rediff.com/news/2003/jun/25pak5.htm ↑ http://in.rediff.com/news/2004/jul/16nawaz.htm ↑ http://www.dawn.com/2006/05/29/nat1.htm ↑ ↑ http://mod.nic.in/samachar/june1-06/h4.htm ↑ http://dailymailnews.com/200507/08/column.html%5Bപ്രവർത്തിക്കാത്ത+കണ്ണി%5D ↑ http://www.globalsecurity.org/military/world/war/kargil-99.htm അഞ്ചാം ഖണ്ഡിക ↑ 1999 ജൂലൈ ആറിനു മുഷാറഫ് "ദി ന്യൂസ്" ദിനപത്രത്തോട് പറഞ്ഞതനുസരിച്ച് 2000 -ത്തോളം മുജാഹിദീനുകൾ യുദ്ധത്തിൽ പങ്കുകൊണ്ടു.
online article "ഏഷ്യാ ടൈംസ്"- ൽ പ്രസിദ്ധീകരിച്ചത് Archived 2010-08-11 at the Wayback Machine .
വിരമിച്ച ഒരു ഇന്ത്യൻ ജനറലും ഈ കണക്ക് ശരിവച്ചു 1 .
↑ ↑ Kargil War: Need to learn strategic lessons General (Retd) V P Malik, India Tribune article 26/7/2011 ↑ ↑ ↑ An Analysis of the Kargil Conflict 1999, by Brigadier Shaukat Qadir, RUSI Journal, April 2002 ↑ http://indiaenews.com/2006-07/15112-indian-army-gets-hostile-weapon-locating-capability.htm%5Bപ്രവർത്തിക്കാത്ത+കണ്ണി%5D ↑ http://www.mea.gov.in/opinion/2002/07/26o05.htm ജന.
വേദ് പ്രകാശ് മല്ലിക്.
കാർഗിൽ യുദ്ധത്തെക്കുറിച്ച് ↑ {{ cite news }} : Check date values in: | accessdate= and | date= ( help ) ↑ http://www.mea.gov.in/opinion/2002/07/26o05.htm ↑ http://news.bbc.co.uk/1/hi/world/south_asia/1989886.stm ↑ ↑ http://meaindia.nic.in/opinion/2002/07/25o03.htm ↑ http://news.bbc.co.uk/1/hi/world/south_asia/386537.stm ↑ Hassan Abbas (2004).
Pakistan's Drift Into Extremism: Allah, The Army, And America's War On Terror.
ISBN 0-7656-1497-9 .
Pg 173 ↑ http://www.indsia-today.com/kargil/audio.html%5Bപ്രവർത്തിക്കാത്ത+കണ്ണി%5D 1 2 Bill Clinton (2004).
ISBN 0-375-41457-6 .
, Pg 865 ↑ http://news.bbc.co.uk/1/hi/world/south_asia/399897.stm ↑ ↑ ↑ http://www.indiantelevision.com/newsletter/070699/dd070699.htm ↑ http://www.rediff.com/news/1999/jul/20media.htm ↑ http://www.pr-society.or.id/artikel4.asp Archived 2007-08-29 at the Wayback Machine .
http://pib.nic.in/feature/feyr2000/fjul2000/f210720001.html ↑ Quoted in News Desk, “Pakistan May Use Any Weapon,” The News, May 31, 1999 ↑ http://www.nd.edu/~krocinst/ocpapers/op_18_2.pdf ↑ India had deployed Agni during Kargil, Article from "Indian Express" 19/6/2000 ↑ http://www.time.com/time/asia/magazine/2000/0410/india.kargil.html Archived 2005-05-06 at the Wayback Machine .
http://news.bbc.co.uk/1/hi/world/south_asia/381006.stm ↑ കാർഗിൽ പ്രതിരോധ ഇടപാട് കുംഭകോണം , കാർഗിൽ ശവപ്പെട്ടി കുംഭകോണം Archived 2012-11-02 at the Wayback Machine .
↑ War Against Error, Cover story on Outlook, February 28, 2005, ( ഓൺലൈൻ പാഠഭേദം ) ↑ ↑ https://archive.today/20120730012210/www.dailytimes.com.pk/default.asp?page=story_30-7-2002_pg7_37 http://news.bbc.co.uk/2/hi/south_asia/3088780.stm ↑ ↑ http://www.ppp.org.pk/articles/article47.htm Archived 2007-08-19 at the Wayback Machine .
http://www.rediff.com/news/1999/jul/11karg1.htm ↑ http://bcsia.ksg.harvard.edu/publication.cfm?ctype=article item_id=39%5Bപ്രവർത്തിക്കാത്ത+കണ്ണി%5D ↑ ↑ Nawaz Sharif stating that casualties in Kargil were greater than the 1965 war.
Interview in the Dawn (newspaper), June 13, 2000 ( ഷെരീഫിന്റെ കണക്ക് Archived 2005-12-05 at the Wayback Machine . ) ↑ ↑ ↑ http://www.ipcs.org/PakMedia05-UAug04.pdf ↑ വിജയം റിവേഴ്സ് ഗിയറിൽ:മഹത്തരമായ പിന്മാറ്റം , എന്താണു നേട്ടം ↑ ↑ ↑ http://www.imdb.com/title/tt0347416/ ↑ http://www.rottentomatoes.com/m/lakshya/?show=all ↑ https://archive.today/20120730035046/www.dailytimes.com.pk/print.asp?page=2004%5C06%5C24%5Cstory_24-6-2004_pg3_3 ↑ http://entertainment.oneindia.in/malayalam/previews/2008/kurukshetra-film-preview-150908.html%5Bപ്രവർത്തിക്കാത്ത+കണ്ണി%5D
കാർക്കൊനോസെ ദേശീയോദ്യാനം
കാർക്കൊനോസെ ദേശീയോദ്യാനം ( Polish : Karkonoski Park Narodowy ) ചെക്ക് റിപ്പബ്ലിക്കിന്റെ അതിർത്തിയിൽ, തെക്കുപടിഞ്ഞാറൻ പോളണ്ടിലെ കാർക്കോനോസ്സെ മലനിരകളിലുള്ള ദേശീയോദ്യാനമാണ്.
സുഡേറ്റ്‍സ് പർവ്വതനിരയിലെ ഏറ്റവും ഉയർന്ന ഭാഗമായ ലോവർ സിലെസിയൻ വോയിവോഡെഷിപ്പിലാണ് ഈ ദേശീയോദ്യാനം സ്ഥിതിചെയ്യുന്നത്.
55.10 ചതുരശ്രകിലോമീറ്ററോളം വരുന്ന പ്രദേശം 1959 ലാണ് ഒരു ദേശയോദ്യാനമായി സൃഷ്ടിക്കപ്പെട്ടത്.
ഇന്ന്, 55.76 ചതുരശ്ര കിലോമീറ്റർ (21.53 ചതുരശ്ര മൈൽ) പ്രദേശത്തായി ദേശീയോദ്യാനം വിപുലീകരിക്കപ്പെട്ടിരിക്കുന്നു.
അതിൽ 17.18 ചതുരശ്ര കിലോമീറ്റർ കർശനമായി സംരക്ഷിക്കപ്പട്ടിരിക്കുന്ന പ്രദേശമാണ്.
ദേശീയോദ്യാനത്തിൻറ ഭൂരിഭാഗം പ്രദേശങ്ങളും, അതായത് ഏകദേശം 33.80 ചതുരശ്ര കിലോമീറ്റർ പ്രദേശം വനമേഖലയിൽ ഉൾപ്പെടുന്നു.
1992 ൽ കാർക്കൊനോസെ ദേശീയോദ്യാനം, അയലത്തെ ചെക്ക് ദേശീയോദ്യാനവുമായി ചേർത്ത്, യുനെസ്കോയുടെ മാൻ ആൻറ് ബയോസ്ഫിയർ  (MaB) പ്രോഗ്രാമിൻറെ കീഴിൽ കിർകോണോസ് / കാർക്കൊനോസെ ജൈവമണ്ഡലത്തിന്റെ ഭാഗമായി മാറി.
കൂടാതെ, 40 ഹെക്ടർ പീറ്റ് ബോഗ്സ് , റാംസർ അന്താരാഷ്ട്ര തണ്ണീർത്തട പ്രദേശമായി പ്രഖ്യാപിച്ചു.
അവലംബം ↑ ↑ ↑ (See: UNESCO brochure Archived 2015-05-01 at the Wayback Machine . in PDF ).
കാർക്രോസ് ഇംഗ്ലീഷ് വിലാസം https://ml.wikipedia.org/wiki/Carcross
കാർക്രോസ് യഥാർത്ഥത്തിൽ കരിബോ ക്രോസിംഗ്( Lingít : Nadashaa Héeni ) എന്നറിയപ്പെട്ടിരുന്ന കാനഡയിലെ യൂക്കോണിൽ , ബെന്നറ്റ് തടാകത്തിനും നാരെസ് തടാകത്തിനും സമീപത്ത് സ്ഥിതിചെയ്യുന്ന ഒരു സംയോജിപ്പിക്കപ്പെടാത്ത  സമൂഹമാണ്.
ഇത് കാർക്രോസ്/ടാഗിഷ് ഫസ്റ്റ് നേഷന്റെ സ്വദേശമാണ്.
കാർക്രോസ് പ്രധാനമായും അറിയപ്പെടുന്നത് അതിന്റെ സമീപത്തെ മൊണ്ടാന പർവതത്തിലെ ലോകോത്തര മൗണ്ടൻ ബൈക്കിംഗിനും ലോകത്തിലെ ഏറ്റവും ചെറിയ മരുഭൂമി എന്നറിയപ്പെടുന്ന അടുത്തുള്ള കാർക്രോസ് മരുഭൂമിയുടേയുംപേരിലാണ്.
അവലംബം 1 2 ↑ Elevation at Carcross Airport as per Canada Flight Supplement .
Effective 0901 Z 7 ഡിസംബർ 2017 to 0901Z 1 ഫെബ്രുവരി 2018.
കാർക്കോട സാമ്രാജ്യം
ഏഴാം നൂറ്റാണ്ടിലും എട്ടാം നൂറ്റാണ്ടിലും ഇന്ത്യൻ ഉപഭൂഖണ്ഡത്തിലെ പ്രധാന ശക്തിയായിരുന്നു കാർക്കോട സാമ്രാജ്യം (ക്രി.വ. 625 - 885).
കാർക്കോട സാമ്രാജ്യം സ്ഥാപിച്ചത് ദുർലഭവർധനനാണ്.
ഹർഷവർധനന്റെ കാലഘട്ടത്തിലാണ് സാമ്രാജ്യസ്ഥാപനം നടന്നത്.
കാർക്കോടരാജവംശം കശ്മീർ ഉത്തരേന്ത്യയിലെ ഒരു ശക്തിയായിമാറുന്നതിന്റെ അടയാളമായിരുന്നു.
എ.ഡി 855-ൽ അവന്തിവർമൻ കശ്മീരിലെ സിംഹാസനത്തിൽ കയറി, ഉത്പല രാജവംശം സ്ഥാപിക്കുകയും കാർക്കോട രാജവംശത്തിന്റെ ഭരണം അവസാനിപ്പിക്കുകയും ചെയ്തു.
കാർക്കോട രാജവംശത്തിലെ ഏറ്റവും ശക്തനായ ഭരണാധികാരി ലളിതാദിത്യ മുക്തപിദ മധ്യേഷ്യ , അഫ്ഗാനിസ്ഥാൻ , പഞ്ചാബ് എന്നിവയുടെ ഭാഗങ്ങൾ ചൈനീസ് സഹായത്തോടെ പിടിച്ചെടുത്തു.
കൽഹണന്റെ രാജതരംഗിണി അനുസരിച്ച്, ലളിതാദിത്യനു കാശ്മീരിന്റെ അതിർത്തികൾ പർവ്വതപ്രദേശങ്ങൾക്കപ്പുറത്തേക്ക് നീട്ടാൻ സാധിച്ചു.
740 എ.ഡി യിൽ അദ്ദേഹം കനൗജിലെ രാജാവായ യശോവർമ്മനെ തോൽപ്പിച്ചു.
തുർക്കുകൾ, ടിബറ്റുകാർ, ഭൂട്ടിയകൾ, കംബോജന്മാർ തുടങ്ങിയവരെ ലളിതാദിത്യൻ കീഴടക്കിയെന്ന് കൽഹണൻ അവകാശപ്പെടുന്നു.
എന്നിരുന്നാലും, കൽഹണൻ ലളിതാദിത്യനു നാല് നൂറ്റാണ്ടു ശേഷമാണു ജീവിച്ചിരുന്നതെന്ന വസ്തുത കണക്കിലെടുത്താൽ കൽഹണന്റെ ലളിതാദിത്യന്റെ വിജയങ്ങളെക്കുറിച്ചുള്ള വിവരണം അതിശയോക്തിപരമാണ്.
ഉദാഹരണത്തിന്, ടിബറ്റുകാർക്കെതിരായ ടാങ് സൈനികാക്രമണങ്ങളിൽ പങ്കെടുത്തതിന്റെ അടിസ്ഥാനത്തിലാണ് ലളിതാദിത്യൻ ടിബറ്റുകാരെ കീഴടക്കിയതെന്ന് കൽഹണൻ അവകാശപ്പെടുന്നത്.
കാർക്കോട ചക്രവർത്തിമാർ പ്രധാനമായും ഹിന്ദുക്കളായിരുന്നു .
തലസ്ഥാനമായ പരിഹാസ്പൂരിൽ അവർ മനോഹരമായ ഹിന്ദു ക്ഷേത്രങ്ങൾ നിർമ്മിച്ചു.
ബുദ്ധമതവും അവരുടെ കീഴിൽ തഴച്ചുവളർന്നു.
സ്തൂപം, ചൈത്യം, വിഹാരം എന്നിവ അവരുടെ തലസ്ഥാനത്തിന്റെ അവശിഷ്ടങ്ങളിൽ കാണാം.
അനന്ത്നാഗ് ജില്ലയിലെ മാർത്താണ്ഡ സൂര്യക്ഷേത്രം പണിതത് ലളിതാദിത്യനാണ്.
ഇന്ത്യയിലെ ഏറ്റവും പഴക്കം ചെന്ന സൂര്യക്ഷേത്രമാണിത്.
അക്കാലത്തെ ഏറ്റവും വലിയ ക്ഷേത്ര സമുച്ചയങ്ങളിലൊന്നാണിത്.
കാർക്കോട്ട രാജവംശത്തിലെ വജ്രാദിത്യന്റെ  (വിഗ്രഹ ദേവ) നാണയം, 763-770 സി.ഇ മാർത്താണ്ഡ സൂര്യ ക്ഷേത്രം ലളിതാദിത്യ മുക്തപിദ നിർമിച്ചത്.
1870-73 സി.ഇ കാലഘട്ടത്തിൽ ജെ. ഡുഗുയിഡ് ക്ഷേത്രത്തിന്റെ മാതൃക പുനർവിഭാവനം ചെയ്തത് അവലംബം
കാർഗിൽ ഇംഗ്ലീഷ് വിലാസം https://ml.wikipedia.org/wiki/Kargil
ഇന്ത്യൻ യൂണിയൻ പ്രദേശമായ ലഡാക്കിന്റെ സംയുക്ത തലസ്ഥാനമായ കാർഗിൽ ജില്ലയിലെ ഒരു പട്ടണമാണ് കാർഗിൽ.
ലേയ്ക്ക് ശേഷം ലഡാക്കിലെ രണ്ടാമത്തെ വലിയ പട്ടണമാണ് കാർഗിൽ.
ശ്രീനഗറിന് കിഴക്ക് 204 കിലോമീറ്ററും ലേയ്ക്ക് കിഴക്ക് 234 കിലോമീറ്ററുമാണ് ഇത് സ്ഥിതിചെയ്യുന്നത്.
ചരിത്രപരമായി പുരിഗ് എന്നറിയപ്പെടുന്ന സുരു നദീതടത്തിന്റെ കേന്ദ്രമാണ് കാർഗിൽ .
ഇന്ത്യയും പാകിസ്താനും തമ്മിൽ 1999-ൽ നടന്ന സൈനികസംഘട്ടനം കാർഗിൽ യുദ്ധം എന്ന് അറിയപ്പെട്ടു.
ചിത്രശാല കാർഗിലിലെ ഒരു താഴ്വര കാർഗിൽ പട്ടണം കാർഗിലിനു സമീപത്തെ സുരു നദി കാർഗിൽ യുദ്ധസ്മാരകം പുറത്തേക്കുള്ള കണ്ണികൾ കാർഗിൽ ജില്ല കാർഗിലിനടുത്തുള്ള സുരു നദി
↑ ↑ Ladakh to have headquarters both at Leh and Kargil , Greater Kashmir, 16 February 2019.
↑ Osada et al (2000), p. 298.
കാർക്കള ഇംഗ്ലീഷ് വിലാസം https://ml.wikipedia.org/wiki/Karkala
ചരിത്രപരമായും മതപരമായും ഒട്ടേറെ പ്രത്യേകതകളുള്ള ഒരു കുഞ്ഞുപട്ടണമാണ് കർണാടക സംസ്ഥാനത്തിലെ ഉടുപ്പി ജില്ലയിലെ കർക്കല .
ബാംഗ്ലൂരിൽ നിന്ന് 380 കിലോമീറ്റർ അകലെയാണ് കർക്കല .
ജൈനൻമാർ ഭരിക്കുന്ന സമയത്ത് പാണ്ഡ്യനഗരി എന്ന് ഇതറിയപ്പെട്ടിരുന്നു.
Karkala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇസ്‌ലാം ബീബി ഇംഗ്ലീഷ് വിലാസം https://ml.wikipedia.org/wiki/Islam_Bibi
അഫ്ഗാനിസ്ഥാനിലെ ഹെൽമണ്ഡ് പ്രവിശ്യയിലെ അഫ്ഗാൻ പോലീസ് ലെഫ്റ്റനന്റായിരുന്നു ഇസ്ലാം ബീബി (1974 – 2013).
മുതിർന്ന വനിതാ പോലീസ് ഉദ്യോഗസ്ഥനും താലിബാൻ ശത്രുതയ്ക്കിടയിൽ സ്ത്രീകളുടെ അവകാശങ്ങൾ മെച്ചപ്പെടുത്തുന്നതിന് പോരാട്ടം നയിച്ച വ്യക്തിയുമായിരുന്നു.
1974 ൽ കുണ്ടുസ് പ്രവിശ്യയിലാണ് ഇസ്ലാം ബീബി ജനിച്ചത്.
1990 കളിൽ ഇറാനിൽ അഭയാർഥിയായിരുന്നു അവർ.
അതിനുശേഷം, താലിബാനെതിരെ പോലീസ് ഉദ്യോഗസ്ഥയായി അവർ തിരിച്ചെത്തി.
അവളുടെ കുടുംബം അവളുടെ ജോലിക്ക് എതിരായിരുന്നു.
അവരുടെ സഹോദരൻ അവരെ മൂന്ന് തവണ കൊല്ലാൻ ശ്രമിച്ചിരുന്നു.
ബീബി വിവാഹിതയായി ആറ് കുട്ടികൾക്ക് ജന്മം നൽകി (4 ആൺകുട്ടികളും 2 പെൺകുട്ടികളും).
ഇസ്ലാം ബീബി 2005-ൽ പോലീസ് സേനയിൽ ചേർന്നു.
രണ്ടാം ലെഫ്റ്റനന്റ് പദവിയിലേക്ക് ഉയർന്ന അവർ നേരിട്ട് സിഐഡിയുടെ തലപ്പത്ത് പ്രവർത്തിച്ചു.
ഇതിൽ ശ്രദ്ധേയമായ നേട്ടം അവരുടെ വിദ്യാഭ്യാസം 10 വയസ്സിനു ശേഷം അവസാനിപ്പിച്ചിരുന്നു എന്നാണ്.
പോലീസ് ഉദ്യോഗസ്ഥയായി രണ്ട് വർഷത്തിന് ശേഷം അവർക്ക് ഭീഷണിപ്പെടുത്തുന്ന ടെലിഫോൺ കോളുകൾ ലഭിച്ചു തുടങ്ങി.
പേര് വെളിപ്പെടുത്താതെ ആ കോളർമാർ അവളോട് പറയും: ജോലി നിർത്തുക, നിങ്ങൾ ഞങ്ങളുടെ വീട്ടിൽ, ഞങ്ങളുടെ അയൽവാസിയുടെ വീട്ടിൽ തിരഞ്ഞു, ഞങ്ങൾക്ക് നിങ്ങളെ കൊല്ലാൻ കഴിഞ്ഞില്ല, പക്ഷേ ഞങ്ങൾ അത് ചെയ്യും.
തനിക്ക് പണം ആവശ്യമായിരുന്നു, രണ്ടാമതായി താൻ തന്റെ രാജ്യത്തെ സ്നേഹിക്കുന്നു.
യൂണിഫോം ധരിച്ചതിൽ തനിക്ക് അഭിമാനമുണ്ടെനും, അഫ്ഗാനിസ്ഥാനെ മികച്ചതും ശക്തവുമായ രാജ്യമാക്കി മാറ്റാൻ താൻ ആഗ്രഹിക്കുന്നു എന്നും ഒരിക്കൽ ഇസ്ലാം ബീബി പറയുകയുണ്ടായി.
2013 ജൂലൈ 3 ന് പുലർച്ചെ ഇസ്ലാം ബീബിയെ വെടിവച്ച് കൊന്നു.
അവർ കൊല്ലപ്പെട്ട ദിവസം രാവിലെ, ജോലിക്ക് പോകുവാൻ വേണ്ടി അവർ ഓഫീസിൽ വിളിച്ചു വാഹന സൗകര്യം ആവശ്യപ്പെട്ടു.
അവർ സ്വന്തം ക്രമീകരണങ്ങൾ ചെയ്യണമെന്ന് അറിയിച്ചപ്പോൾ, ഒരു പോലീസ് ഉദ്യോഗസ്ഥൻ കൂടിയായ അവരുടെ മരുമകൻ അവരെ മോട്ടോർ ബൈക്കിൽ കയറ്റി ജോലിക്ക് കൊണ്ടുപോകാൻ വന്നു.
മരുമകനൊപ്പം ബൈക്കിൽ സഞ്ചരിക്കുമ്പോഴാണ് ഇസ്ലാം ബിബിക്ക് വെടിയേറ്റത്.
വീട്ടിൽ നിന്ന് 50 മീറ്റർ അകലെ വെച്ചാണ് അവർക്ക് വെടിയേറ്റത്.
ആക്രമണത്തിൽ അവളുടെ മരുമകനും പരിക്കേറ്റു.
പരുക്കേറ്റ അവർ അത്യാഹിത വിഭാഗത്തിൽ ചികിത്സായിലിരിക്കെയാണ് മരണത്തിനു കീഴടങ്ങിയത്.
ഇസ്‌ലാമിക കലണ്ടർ ഇംഗ്ലീഷ് വിലാസം https://ml.wikipedia.org/wiki/Islamic_calendar
12 മാസവും  354 /355 ദിവസങ്ങൾ ഉള്ളതും ചന്ദ്രനെ അടിസ്ഥാനമാക്കിയുള്ളതുമായ  കലണ്ടറാണ് ഇസ്‌ലാമിക് കലണ്ടർ അഥവാ ഹിജ്റ കലണ്ടർ .
കേരളത്തിൽ അറബി മാസം എന്നും അറിയപ്പെടാറുണ്ട്.
ഇത്  എല്ലാ വർഷവും സൂര്യനെ അടിസ്ഥാനമാക്കിയുള്ള കലണ്ടറിൽ നിന്നും  10 അല്ലെങ്കിൽ11 ദിവസം കുറവായിരിക്കും.
മാസത്തിൽ പരമാവധി 30 ദിവസങ്ങൾ; ഏതാനും മാസങ്ങൾ 29 ദിവസങ്ങൾ മാത്രമേ ഉണ്ടാകൂ.
ഓരോ മാസത്തിലും ചന്ദ്രപ്പിറവിയെ (New moon) അടിസ്ഥാനമാക്കിയാണ് ദിവസങ്ങൾ 29/30 എന്ന് തീരുമാനിക്കുന്നത്.
ഇസ്‌ലാമിക് കലണ്ടറിനെ   ഹിജ്റ കലണ്ടർ  എന്ന് അറിയപ്പെടുന്നു.
ഹിജ്റ വർഷം ആരംഭിക്കുന്നത് മുഹമ്മദ് നബി മക്കയിൽ നിന്നും മദീനയിലേക്ക് യാത്ര പോയ (ഹിജ്റ) വർഷത്തെ അടിസ്ഥാനമാക്കിയാണ് .
പ്രവാചകനായ മുഹമ്മദ് നബി ഖുറൈശികളുടെ അക്രമണം സഹിക്കവയ്യാതെ മക്കയിൽ നിന്ന് മദീനയിലേക്ക് പലായനം ചെയ്തത് അടിസ്ഥാനപ്പെടുത്തിയുള്ള ചന്ദ്രമാസ കാലഗണനയാണ്‌ ഹിജ്റ (അറബി:هِجْرَة, ആംഗലേയം:Hijra) വർഷം.
മുഹമ്മദ് നബിയുടെ അനുയായികളും മറ്റും അതിനു മുൻപേ തന്നെ പലായനം ചെയ്തിരുന്നുവെങ്കിലും നബി പലായനം ചെയ്ത എ.ഡി 622 മുതലാണു് ഹിജ്റ വർഷം തുടങ്ങുന്നതു്.
ശത്രുക്കൾ സംഘടിതമായ ആക്രമണത്തിനു ഒരുങ്ങുന്ന ഘട്ടം വന്നപ്പോൾ മുസ്‌ലിംകളോട് നാട് വിട്ട് പോകാനും, എതോപ്യയിലെ നജ്ജാശി രാജാവിന്റെ കീഴിൽ അഭയം തേടാനും പ്രവാചകൻ ആവശ്യപ്പെട്ടു.
രണ്ടു സംഘങ്ങളായി മുസ്‌ലീങ്ങൾ എതോപ്യയിൽ സുരക്ഷിത സ്ഥാനം തേടി എത്തി.
മദീനയിൽ ഏറെ കുറെ അനുകൂല സാഹചര്യങ്ങളൊരുങ്ങിയപ്പോൾ മക്കയിലെ മുസ്‌ലീങ്ങളോട് മദീനയിലേക്ക് പാലായനം ചെയ്യാൻ ആവശ്യപ്പെടുകയും എതോപ്യയിലെ അഭയാർഥികളെ മദീനയിലേക്ക് മാറ്റുകയും ചെയ്തു .
അവസാനം മുഹമ്മദ് നബിയും മദീനയിലേക്ക് പാലായനം ചെയ്തു.
ഈ ചരിത്ര സംഭവത്തേയാണ് ഹിജ്റ എന്ന പേരിൽ അറിയപ്പെടുന്നത്.
ഈ ചരിത്ര സംഭവത്തെ ആസ്പദമാക്കിയാണ് ഹിജ്റ വർഷം കണക്കാക്കുന്നത്.
മുഹമ്മദിന്റേയും അബൂബക്കർ സിദ്ദീഖിന്റെയും മരണശേഷം ഉമറിന്റെ ഖിലാഫത്ത് കാലത്ത് അനറബി പ്രദേശങ്ങളിൽ ഇസ്‌ലാം വ്യാപിച്ചപ്പോൾ ലോക മുസ്‌ലിംകൾക്ക് പൊതുവായി ഒരു കാലഗണനാ സമ്പ്രദായം വേണമെന്ന അഭിപ്രായം ഉയർന്നുവന്നു.
ഏതു സംഭവം ആസ്പദമാക്കിയാണ് വർഷം എണ്ണിത്തുടങ്ങേണ്ടതെന്ന ചർച്ചയിൽ വിവിധ നിർദ്ദേശങ്ങൾ ഉന്നയിക്കപ്പെട്ടു.
നബിയുടെ ജനനം, പ്രവാചകത്വം, വഫാത് തുടങ്ങിയവ മുതൽ വർഷം എണ്ണിത്തുടങ്ങണമെന്ന പലവിധ നിർദ്ദേശങ്ങളുമുണ്ടായെങ്കിലും ഒടുവിൽ ഹിജ്റ (നബി മക്കയിൽ നിന്ന മദീനയിലേക്ക് പലായനം ചെയ്ത സംഭവം) ആസ്പദമാക്കിക്കൊണ്ട് കലണ്ടർ ആരംഭിക്കണമെന്ന ഏകോപിത തീരുമാനത്തിൽ എത്തുകയായിരുന്നു.
ഒന്നാമത്തെമാസം ഏതായിരിക്കണമെന്നായി അടുത്തചർച്ച.
റമളാൻ , ദുൽഹിജ്ജ എന്നിങ്ങനെ പല  വാദഗതികളും ഉയർന്നു.
പക്ഷേ, യുദ്ധം നിഷിദ്ധമാക്കപ്പെട്ടിരുന്ന മാസം, ഹജ്ജ് കഴിഞ്ഞ് ജനങ്ങൾ തിരിച്ചെത്തുന്ന ഘട്ടം എന്നീ പ്രാധാന്യങ്ങൾ പരിഗണിച്ച് മുഹർറം, ഒന്നാമത്തെ മാസമായി തീരുമാനിക്കപ്പെട്ടു.
ഹിജ്റ നടന്നത് റബീഉൽ അവ്വൽ 12നാണ്.
എന്നാൽ ഹിജ്റ വർഷത്തിൻറെ ഒന്നാം ദിവസം തുടങ്ങുന്നത് രണ്ടുമാസവും പതിനൊന്ന് ദിവസവും മുമ്പുള്ള മുഹറം ഒന്ന് മുതലുമാണ്.
ഈ വ്യത്യാസം ഗണിക്കേണ്ടതില്ലെന്ന് ഉമറിൻറെ കൂടിയാലോചനയിൽ പങ്കെടുത്തവർ ഐകകണ്ഠ്യേന തീരുമാനിക്കുകയായിരുന്നു .
ഖുർആനിൽ വൽഫജ്‌രി എന്ന് സത്യം ചെയ്ത പറഞ്ഞത് മുഹറം ഒന്നിൻറെ പ്രഭാതത്തെയാണെന്ന് അഭിപ്രായമുണ്ട് വൽഫജ്‌രിയിൽ പരാമർശിച്ച പ്രഭാതം മുഹർറം ഒന്നിന്റെ പ്രഭാതമാണെന്ന് ഇമാം ഖതാദ പറഞ്ഞിട്ടുണ്ട് .
അല്ലാഹു സത്യസാക്ഷ്യമായി ഉപയോഗിച്ചവയ്ക്ക് പ്രധാന്യമുണ്ടാകുമെന്ന് ഇമാം ഇബ്നു ഹജർ അൽ അസ്ഖലാനീ ഫത്ഹുൽബാരി 14/339ൽ പറഞ്ഞതായി ഹാശിയതുൽ ഇഖനാഅ് എന്ന ഗ്രന്ഥത്തിൽ കാണാം.
വൽഫജ്‌രി എന്ന വാചകത്തിൽ അല്ലാഹു എടുത്തുപറഞ്ഞ മുഹർറം ഒന്നിന്റെ പുലരി(പുതുവർഷപ്പുലരി) മുസ്‌ലിംകൾക്ക് സുപ്രധാനമാണ്.
മാസപ്പിറവി
ഇസ്ലാമിക അനുഷ്ഠാനങ്ങളുടെ സമയം കണക്കാക്കുന്നത് ചന്ദ്രപ്പിറവി (മാസപ്പിറവി) അടിസ്ഥാനമാക്കിയാണ്.